Sampdoria ima velike planove u sljedećoj sezoni nakon što je za trenera dovela bivšeg trenera Rome Eusebija di Francesca. Na redu je stvaranje nove momčadi, a na vrhu liste želje kluba iz Genove nalazi se Josip Brekalo.

Za hrvatskog reprezentativca, 21-godišnjeg ofenzivca iz Wolfsburga, Sampdoria je spremna izdvojiti popriličan novac.

- Moguć je dolazak Brekala - jasno je poručio predsjednik Sampdorije Massimo Ferrero.

Deset milijuna eura tržišna je vrijednost Brekala na TM-u, no jasno je da bi Vukovi za njega tražili osjetno veći novac. Ne bi Sampdoriji financije trebale biti problem, jer su ovog ljeta pokazali da ga imaju.

Emil Audero, vratar koji je prošle sezone bio na posudbi iz Juventusa, postao je najskuplji igrač u povijesti kluba s 20 milijuna eura odštete, dok su Jakuba Jankta, koji je također bio na posudbi, od Udinesea otkupili za 14,5 milijuna eura.

SPAL u lovu na Pajača i Stojanovića Marko Pajač, 26-godišnji veznjak koji se na kraju prošle sezone vratio s posudbe iz Empolija u Cagliari, na meti je nekoliko talijanskih prvoligaša. Bivši igrač Varaždina, Sesveta i Lokomotive, na listi je želja Genoe, ali pojavio se i novi interesent. Talijanski mediji pišu da Pajača želi dovesti i SPAL, s čime Cagliari ne bi imao nikakvih problema, jer njegov trener Rolando Maran na Pajača ozbiljnije ne računa. Pajač je na Sardiniju došao 2016. godine iz Celja, a odradio je već posudbe u tri kluba (Benevento, Perugia, Empoli). Osim za Pajača, SPAL je zainteresiran i za kupovinu Petra Stojanovića, 23-godišnjeg slovenskog desnog beka zagrebačkog Dinama. (dd) REUTERS